**ARIELA ABRAHAM**

Peskovci 38

9204 Šalovci

Mob. št.: 051-222-164

E-pošta: ariela.abr@gmail.com Peskovci, 6. 5. 2018

**ŽIVLJENJEPIS**

Sem Ariela Abraham, rojena 10. 9. 1991 v Murski Soboti. V družini smo 4 člani: mama Sonja je zaposlena v šiviljski tovarni Mi&Lan v Gornjih Petrovcih, oče Drago opravlja poklic mehanika v Avstriji, starejši brat Alen pa je zaposlen v tovarni Elrad d. o. o. v Gornji Radgoni.

Leta 1997 sem končala enoletno obiskovanje Male šole v Markovcih, osnovno šolo pa sem obiskovala v Šalovcih do leta 2006. Dve leti sem končala z odličnim uspehom, ostale razrede pa s prav dobrim uspehom. V srednjo šolo sem se vpisala na Ekonomsko šolo Murska Sobota, kjer sem vse 4 letnike končala s prav dobrim uspehom, poklicno maturo pa zaključila z 20 točkami.

10. 9. 2014 sem zaključila študij na Univerzi na Primorskem (na Pedagoški fakulteti Koper), saj sem z zagovorom diplome (z oceno 10) postala diplomirana vzgojiteljica predšolskih otrok. Ker sem se tudi odločila za nadaljevanje študija na podiplomskem izobraževanju, sem 2. 6. 2017 končala tudi ta študij in z odliko uspešno zagovarjala svoje magistrsko delo ter tako pridobila naziv magistrica profesorica inkluzivne pedagogike.

6. 6. 2017 sem tudi uspešno opravila strokovni izpit na področju vzgoje in izobraževanja.

Trenutno sem zaposlena kot pomočnica vzgojiteljice predšolskih otrok v vrtcu Jurček pri OŠ Gornji Petrovci in v vrtcu Hodoš (v vsakem vrtcu za polovični delovni čas).

Sodelovala sem tudi na različnih tekmovanjih, v času srednješolskega izobraževanja pa sem na državnem tekmovanju iz hitrostnega prepisovanja besedil (desetprstno slepo tipkanje) prejela tudi srebrno priznanje. V času fakultetnega izobraževanja sem prejela pohvalo za promocijo fakultete z aktivno udeležbo pri pripravi in izvedbi umetniških dogodkov na področju lutkarstva. Na področju podiplomskega študija pa sem trenutno predlagana za univerzitetno nagrado Srečka Kosovela.

Nemški jezik sem se učila od 5. razreda osnovne šole in do 4. letnika srednje šole, angleški jezik pa od 7. razreda devetletke pa do 3. letnika študija, tako da obvladam oba jezika aktivno.

V prostem času se ukvarjam tudi s plesom, saj sem članica KUD Budinci, kjer aktivno sodelujem v folklorni skupini, s katero nastopamo po celi državi in tudi zunaj naših meja.

Prav tako sem tudi članica društva Oldteimer Abraham, ki se ukvarja z ohranjanjem starodobne dediščine s svojimi starodobnimi vozili.

Imam vozniški izpit B-kategorije.

Ariela Abraham